બચપણમાં બા દ્વારા મહાભારતની રોચક કથાઓ સાંભળી હતી. કિશોરાવસ્થામાં નાનાભાઈ પાસે મહાભારત સાંભળ્યું હતું. પછી તો રાજાજી, મુનશી, કરસનદાસ માણેક, હરીન્દ્ર દવે, પન્નાલાલ પટેલ, નવનીત સેવક, મનુભાઈ વગેરેને વાંચ્યા. શ્રીકૃષ્ણ, અર્જુન, ભીમ, યુધિષ્ઠિર, ભીષ્મ, દ્રોણ, દુર્યોધન, શકુનિ, કર્ણ, કુંતી, ગાંધારી, દ્રૌપદી તેમનાં ચિરંજીવ પાત્રો. આ કથાએ વિધર્મીઓને પણ આકર્ષ્યા છે. મહાભારતની બી.આર.ચોપરાની પ્રખ્યાત ટીવી સિરિયલના સંવાદલેખક રાહી માસૂમ રઝા હતા.